ถ้าคู่รัก มี เลือดเป็น +( อีกคน - แต่พยามอยู่กันด้วยความเข้าใจ) แต่ทานยาตลอด ไม่ดื้อ ยา ตอนมีเพศสัมพันธ์ ใส่ถุงยางตลอด โอกาสเสี่ยงสูงไหม บางที ถุงยาง จะร่นลงมา และ ไม่หลุด และตรวจมาตลอด ปีละครั้ง ยังคงเป็น - แต่ปีนี้ยังไม่ตรวจ อยากทราบว่า เสี่ยงมากน้อยแค่ไหน ถ้าตรวจ มันจะแสดงผลเลยไหมค่ะ ถ้าโชคร้าย มีการติดต่อ
สวัสดีค่ะ หากหมายถึงฝ่ายหนึ่งมีการติดเชื้อ HIV อยู่ แต่อีกฝ่ายไม่มีการติดเชื้อ การมีเพศสัมพันธ์ โดยการใส่ถุงยางอนามัยป้องกัน ก็จะช่วยลดโอกาสในการติดเชื้อลงได้ เพียงแต่ก็ไม่สามารถป้องกันได้ 100% ค่ะ ส่วนการตรวจหาการติดเชื้อนั้น ในปัจจุบัน สามารถตรวจพบได้ภายใน 2 สัปดาห์ แต่หากให้แน่นอน ก็ควรตรวจที่ 4 สัปดาห์หลังจากที่มีเพศสัมพันธ์ครั้งสุดท้ายไปค่ะอย่างไรก็ตาม หากฝ่ายที่มีการติดเชื้อ มีการทานยาต้านไวรัสอย่างสม่ำเสมอต่อเนื่อง รวมถึงการดูแลสุขภาพที่ดี ก็อาจทำให้ตรวจเลือดไม่พบเชื้อได้ คือผลตรวจเลือดหาเชื้อ HIV เป็น U=U (Undetectable = Untransmittable) ซึ่งเป็นการแสดงว่าระดับของไวรัสในกระแสเลือดมีปริมาณที่น้อยมาก คือน้อยกว่า 200 copies/ml ดังนั้น โอกาสที่จะแพร่เชื้อไปสู่ผู้อื่นก็ถือว่าไม่มี ดังนั้น หากมีเพศสัมพันธ์ ก็ถือว่าแทบไม่แพร่เชื้อไปสู่อีกฝ่ายค่ะ